Кофі Анан - Вікіпэдыя

# Кофі Анан

### Зьвесткі зь Вікіпэдыі — вольнай энцыкляпэдыі.

Кофі Анан

Кофі Ата Анан (нар. 8 красавіка 1938) - ганскі дыплямат, сёмы й сучасны Гэнэральны сакратар Арганізацыі Аб'яднаных Нацыяў.

## [рэдагаваць] Сям'я

Кофі - чацьвертае дзіця ў сям'і Гэнры Рэджынальда й Вікторыі Анан, нарадзіўся ў горадзе Кумасі, што ў Гане. Згодна аканскае традыцыі, яго назвалі па дні тыдня, калі ён нарадзіўся, й па ягоным становішчы ў сям'і: Кофі абазначае пятніцу, Анан - тое, што ён зьяўляецца чацьвертым дзіцём. Заўвага Ата паказвае на тое, што нарадзіліся блізьняты; сястра Кофі, Эфўа Ата, памерла ў 1991 годзе.

Сям'я Кофі займала высокае становішча ў ганскім грамадзтве - абодва ягоных дзеда й ягоны дзядзька былі пляменнымі правадырамі. Маці Кофі належала да племя Фантэ, бацька - часткова да Фантэ й часткова да Асантэ. Шмат гадоў бацька Кофі працаваў кіраўніком аддзелу распаўсюджваньня кампаніі па вытворчасьці какао Lever Brothers.

У 1970-ых гадох Кофі жаніўся з нігэрыйкай Ціці Алякйя, ад гэтага шлюбу ў Кофі засталося двое дзяцей: Кожа Анан й Ама Аман. Кофі забраў дзяцей да сябе. Зараз ён жанаты з Нэйн Марыяй Анан, швэдзкай адвакаткай. Іхняя дачка, Ніна Кранштат дэ Грот, засталася ў Нэйн Марыі ад папярэдняга шлюбу.

## [рэдагаваць] Адукацыя

На працягу тэрміна з 1954 да 1957 гадоў, Кофі навучаўся ў элітнай школе Мфанцыпім, што ў Кэйп Коўсьце, Гана. Гэтая навучальная ўстанова, паводле словаў Кофі навучыла яго таму, што "калі хтосьці пакутуе, гэта датычыцца кожнага".

З 1958 Кофі навучаўся эканоміцы ў Каледжы Навукі й Тэхналёгіі, што ў Кумасі (цяпер ён завецца Унівэрсытэтам Навукі й Тэхналёгіі Ганы імя Кўаме Нкрума). Ён атрымаў грант фонду Гэнры Форда на заканчэньне адукацыі ў Каледжы Мfкэластара, што ў Мінесоце, ЗША. Пасьля, Кофі навучаўся ў Інстытуце Міжнародных Дасьледваньняў, што ў Жэнэве, Швайцарыя й у Школе Кіраваньня пры Масачусэцкім Інстытуце Тэхналёгіяў, атрымаўшы ступень магістра.

Кофі добра валодае ангельскай, французскай мовамі, рознымі аканскімі мовамі й іншымі афрыканскімі мовамі.

## [рэдагаваць] Пачатак кар'еры

Кофі пачаў працу ў Міжнароднай Арганізацыі аховы Здароўя пры ААН у 1962 годзе. З 1974 году да 1976 ён працаваў міністарам турызму Ганы. Затым ён вярнуўся на працу ў ААН, ужо ў якасьці Памочніка Гэнэральнага Сакратара па наступных пытаньнях: з 1987 да 1990 - Каардынацыя Кіраваньня й Бясьпекі Чалавечым Рэсурсам, з 1990 да 1992 - Плянаваньне Праграмаў, Кантраляваньне Фінансаў ААН й з 1993 да 1994 па пытаньнях захаваньня міру.

Апасьля, з кастрычніка 1995 году, Кофі быў Намесьнікам Гэнэральнага Сакратара ААН, затым 5 месяцаў працаваў Спэцыяльным Прадстаўніком Гэнэральнага Сакратара ў былой Югаславіі, пасьля заканчэньня гэтых паўнамоцтваў, з 1996 году вярнуўся да працы Намесьнікам Гэyэральнага Сакратара ААН.

## [рэдагаваць] Гэнэральны Сакратар ААН

Кофі Анан у Сан-Паўла, Бразілія (2004)

13 сьнежня 1996 году Савет Бясьпекі ААН абраў Кофі Гэнэральным Сакратаром гэтае арганізацыі. Кофі зрабіўся, такім чынам, першым прадстаўніком Чорнае Афрыкі, што быў абраны на гэтую пасаду.

У другі раз Кофі быў абраны Гэнэральным Сакратаром 29 чэрвеня 2001 году, што крыху незвычайна для ААН. Справа ў тым, што прадстаўнікі аднаго кантыненту ня могуць займаць гэтую пасаду больш чым два тэрміны запар, а папярэднік Кофі, Галі гэтаксама быў з Афрыкі (з Эгіпту). Ёсьць меркаваньне, што такое патураньне Кофі атрымаў з-за сваёй эфэктыўнай дзейнасьці на гэтай пасадзе.

У 2001 годзе ён выдаў г.зв "Заклік да дзеяньня", праграму зь пяцю пунктамі накіраваную супраць ВІЧ/СНІД. У гэтай праграме Кофі прапанаваў стварыць глябальны Фонд СНІД й Здароўя, сродкі з якога накіроўваюцца на пераадоленьне пандэміі СНІД у краінах сьвету, у першую чаргу ў краінах Афрыкі.

10 сьнежня 2001 году Кофі й ААН сумесна атрымалі Нобэлеўскую прэмію ў галіне міру за "працу дзеля лепей арганізаванага й болей мірнага сьвету".

У 2003 годзе, Кофі забараніў Злучаным Штатам й Злучанаму Каралеўству пачынаць вайну супраць Іраку без адпаведнага дазволу ААН. Пасьля ўвахода кааліцыйных войскаў на тэрыторыю Іраку, Кофі назваў уварваньненезаконным.

Атрымана з «http://be.wikipedia.org../../../%D0%BA/%D0%BE/%D1%84/%D0%9A%D0%BE%D1%84%D1%96_%D0%90%D0%BD%D0%B0%D0%BD_8fea.html»

Катэгорыі: Выбітныя асобы Ганы | Гэнэральныя Сакратары ААН | Лаўрэаты Нобэлеўскае прэміі ў галіне міру

##### Views

- Артыкул
- Гутаркі
- Бягучая вэрсія

##### Пошук

##### На іншых мовах

- العربية
- Asturianu
- Български
- বাংলা
- Brezhoneg
- Bosanski
- Català
- Česky
- Чăвашла
- Cymraeg
- Dansk
- Deutsch
- Ελληνικά
- English
- Esperanto
- Español
- Eesti
- Euskara
- فارسی
- Suomi
- Français
- Arpitan
- Gaeilge
- Gàidhlig
- Galego
- עברית
- हिन्दी
- Hrvatski
- Magyar
- Bahasa Indonesia
- Íslenska
- Italiano
- 日本語
- Basa Jawa
- 한국어
- Limburgs
- Lietuvių
- Македонски
- Bahasa Melayu
- Nahuatl
- Nederlands
- Norsk (nynorsk)
- Norsk (bokmål)
- Polski
- Português
- Runa Simi
- Română
- Русский
- Sicilianu
- Srpskohrvatski / Српскохрватски
- Simple English
- Slovenčina
- Slovenščina
- Shqip
- Српски / Srpski
- Svenska
- Kiswahili
- Тоҷикӣ
- ไทย
- Türkçe
- Twi
- Tiếng Việt
- 吴语
- 中文
- Bân-lâm-gú
- 粵語